ചുഴലിക്കാറ്റില് നാശനഷ്ടമുണ്ടായ കുടുംബങ്ങള്ക്ക് സര്ക്കാര് ധനസഹായ വിതരണം പത്തനംതിട്ട: മല്ലപ്പളളി താലൂക്കിലെ എഴുമറ്റൂര്, റാന്നി താലൂക്കിലെ അയിരൂര് എന്നീ ഗ്രാമപഞ്ചായത്തുകളിലെ വിവിധ വാര്ഡുകളില് ജൂലൈ 13ന് ആഞ്ഞടിച്ച ചുഴലിക്കാറ്റില് വീടിനും കാലിത്തൊഴുത്തുകള്ക്കും കേടുപാടുകള് സംഭവിച്ച കുടുംബങ്ങള്ക്ക് സര്ക്കാര് അനുവദിച്ച ധനസഹായ വിതരണ ഉദ്ഘാടനം റവന്യൂ മന്ത്രി കെ. രാജന് നിര്വഹിക്കും. തടിയൂര് എന്.എസ്.എസ് എച്ച്.എസ്.എസ് അങ്കണത്തില് ഇന്ന് വൈകിട്ട് 4.30ന് നടക്കുന്ന ചടങ്ങില് പ്രമോദ് നാരായണ് എം.എല്.എ അധ്യക്ഷത വഹിക്കും. ആന്റോ ആന്റണി എം.പി മുഖ്യാതിഥിയാകും. ജില്ലാ പഞ്ചായത്ത് പ്രസിഡന്റ് അഡ്വ. ഓമല്ലൂര് ശങ്കരന് മുഖ്യപ്രഭാഷണം നടത്തും.